VENDIM
Nr. 504, datë 30.6.2026

PËR PËRCAKTIMIN E TARIFAVE TË APLIKIMIT PËR PAJISJEN ME AUTORIZIM IMPORTI, EKSPORTI DHE TRANSITI TË ARMËVE TË ZJARRIT, TË KOMPONENTËVE TË TYRE KRYESORË DHE TË MUNICIONEVE QË LËSHOHEN NGA AUTORITETI I KONTROLLIT SHTETËROR TË EKSPORTEVE

Në mbështetje të nenit 100 të Kushtetutës dhe të pikës 2, të nenit 29, të ligjit nr. 13/2026, “Për importin, eksportin dhe transitin e armëve të zjarrit, të komponentëve të tyre kryesorë dhe të municioneve”, me propozimin e ministrit të Mbrojtjes, Këshilli i Ministrave

VENDOSI:

1. Përcaktimin e tarifave të aplikimit për pajisjen me autorizim importi, eksporti dhe transiti të armëve të zjarrit, të komponentëve të tyre kryesorë dhe të municioneve që lëshohen nga Autoriteti i Kontrollit Shtetëror të Eksporteve, sipas lidhjes nr. 1, që i bashkëlidhet këtij vendimi.
2. Të ardhurat e mbledhura nga tarifat e përcaktuara në këtë vendim derdhen në buxhetin e shtetit.
3. Ngarkohet Autoriteti i Kontrollit Shtetëror të Eksporteve për zbatimin e këtij vendimi.
Ky vendim hyn në fuqi pas botimit në Fletoren Zyrtare.

KRYEMINISTËR
Edi Rama


























Lidhja nr. 1

Tarifat për aplikim për pajisjen me autorizim importi, eksporti dhe transiti të armëve të zjarrit, të komponentëve të tyre kryesorë dhe të municioneve

	SHËRBIMI
	TARIFA NË LEKË

	1. Autorizimi i vetëm për import/eksport
	5 000

	2. Autorizimi i vetëm për import të përkohshëm
	3 000

	3. Autorizimi i thjeshtuar për eksport (rieksport, eksport i përkohshëm)
	3 000

	4. Autorizimi i shumëfishtë për import/eksport 
	10 000

	5. Autorizim për transit
	3 000

